
JAVNI POZIV
za dostavljanje prijava za Projekat: „Socio-ekonomska održivost i podrška lokalnom stanovništvu u Bosni i Hercegovini 2025–2028 (SELLS II)”

Grad Visoko i Caritas Švicarske raspisuju Javni poziv za dodjelu finansijske i stručne podrške korisnicima projekta SELLS II, koji su se prethodno prijavili na Javni predpoziv i učestvovali na obaveznom treningu za izradu aplikacije.
I. Opšti cilj
Cilj poziva je pružanje podrške ranjivim grupama stanovništva i lokalnim biznisima sa područja grada Visoko, u svrhu:
- jačanja socio-ekonomske održivosti,
- pokretanja i unapređenja preduzetničkih aktivnosti i razvoja sektora agroturizma,
- povećanja zaposlenosti i uključivanja socijalno ugroženih kategorija na tržište rada.
II. Ko može aplicirati?
Pravo prijave na Javni poziv imaju isključivo oni kandidati koji su:
- učestvovali u predpozivu SELLS II i prošli obavezni trening za popunjavanje aplikacione forme. Napomena: Finansijska podrška za biznise dostupna je isključivo start-up biznisima i preduzećima registrovanim ne duže od 3 (tri) godine od dana objave ovog poziva. Biznisi stariji od 3 godine neće biti podržani.
III. Kriteriji odabira
Prilikom ocjenjivanja prijava, Komisija će vrednovati:
1. Zapošljavanje novih radnika(1 zaposlena osoba → 5 bodova; 2 zaposlene osobe; → 7 bodova; 3 ili više zaposlenih osoba → 10 bodova) – za biznise

2. Finansijsko učešće vlasnika biznisa (Minimalno učešće (do 20% ukupne investicije) → 5 bodova; 21–40% → 7 bodova; 41–60% → 10 bodova; Preko 60% → 15 bodova – za biznise i domaćinstva

3. Prioritet za grad / nedostajući biznis (Biznis nije prioritetan niti nedostajući → 0 bodova, Biznis djelimično poklapa potrebe grada → 5 bodova; Biznis je prepoznat kao nedostajući ili prioritetan u gradu → 10 bodova – za biznise

4. [bookmark: _Hlk209510924]Socijalni kriterij (Aplikant nije u posebno ranjivoj grupi → 0 bodova; Aplikant je mlada osoba (do 35 god.) ili žena → 5 bodova; Aplikant je povratnik, dugotrajno nezaposlen, osoba sa invaliditetom, samohrani roditelj ili iz domaćinstva bez stalnih prihoda → 10 bodova; kombinacija više faktora ranjivosti → 20 bodova – za biznise i domaćinstva

5. Prisustvo prijavljenih kandidata na treningu prve grupe održanog 09.04.2026 godine ili druge grupe: 22.07.2026. godine u gradskoj sali→ 5 bodova – za biznise i domaćinstva
IV. Vrste podrške
Korisnici mogu ostvariti:
- finansijsku podršku do 5.000 KM za pojedince i domaćinstva (4.000,00 KM Caritas i Grad Visoko; 1.000,00 KM vlastito učešće)
- finansijsku podršku do 15.000,00 KM (12.000,00 KM Caritas i Grad Visoko; 3.000,00 KM vlastito učešće) za start up biznise i mala preduzeća,
- savjetodavnu, mentorsku i tehničku pomoć (obuke, izrada biznis planova, marketing, upravljanje, finansijsko planiranje).
V. Dokumentacija
Uz prijavu je potrebno dostaviti sljedeću dokumentaciju:
Za fizička lica:
- popunjen aplikacioni formular,
- potvrdu o prebivalištu (CIPS),
- potvrdu sa Biroa za zapošljavanje (za sve nezaposlene članove porodice),
- potvrda o visini primanja za sve zaposlene članove porodice
- kućna lista

Pravna lica i preduzetnici koji su već registrovani pored gore navedenih dokumenata potrebno je dodatno dostaviti:
- rješenje o registraciji,
- ID i porezni broj,
- uvjerenje o izmirenim porezima i doprinosima (ne starije od 30 dana),
- izjava o spremnosti zapošljavanja osoba na registrovani biznis

Napomena: Kandidati koji ne dostave validnu dokumentaciju za dokazivanje određenog statusa traženog u pozivu, neće moći ostvariti bodove za kriterij na kojeg se odnosi nedostajući dokument.
VI. Način i rok prijave
Za prijavu na poziv potrebno je:
1. Preuzeti aplikacioni formular u prostorijama Grada Visoko (Šalter odsjeka za privredu) ili na web stranici Grada.
2. Popunjen i potpisan aplikacioni formular dostaviti lično ili putem pošte u zatvorenoj koverti u šalter Sali Grada Visoko, sa naznakom:
„Prijava na Javni poziv – SELLS II – NE OTVARATI“
na adresu:
Grad Visoko, ul. Alije Izetbegovića12A, 71300 Visoko.
Rok za podnošenje prijava je 10 dana od dana objavljivanja Javnog poziva.
Nepotpune i neblagovremene prijave neće se razmatrati.
VII. Obrada prijava i rezultati
Prijave obrađuje Komisija imenovana od strane gradonačelnika Grada Visoko, uz učešće predstavnika Caritasa Švicarske.
Rezultati će biti objavljeni na oglasnoj tabli i web stranici Grada Visoko.
VIII. Dodatne informacije
Sve dodatne informacije dostupne su u Odsjeku za privredu, Grad Visoko ili putem telefona: [032 732 516].

